b'\n_START_ARTICLE_\nDidysis einis\n_START_SECTION_\nI\xc5\xa1vaizda\n_START_PARAGRAPH_\nLabai didelis pauk\xc5\xa1tis. Patino vir\xc5\xa1utin\xc4\xaf k\xc5\xabno pus\xc4\x97 rusva su dry\xc5\xbeiais. Galva ir kaklas \xc5\xa1viesiai pilki. Kaklo pamatin\xc4\x97je dalyje yra \xc5\xa1viesiai ruda apykakl\xc4\x97. Pilvin\xc4\x97 pus\xc4\x97 balta. Galvos \xc5\xa1onuose plunksnos primena \xc5\xabsus. Sparnai balti, galai tams\xc5\xabs. _NEWLINE_Patel\xc4\x97 ma\xc5\xbeesn\xc4\x97 u\xc5\xbe patin\xc4\x85, be \xc5\xabs\xc5\xb3. Pilvin\xc4\x97 pus\xc4\x97 balta. Ruda apykakl\xc4\x97 ne i\xc5\xa1tisin\xc4\x97. Sparnai margi. Vasaros pabaigoje i\xc5\xa1krenta puo\xc5\xa1niosios patino plunksnos, dingsta ruda apykakl\xc4\x97. Jaunikliai paprastai pana\xc5\xa1\xc5\xabs \xc4\xaf pateles.\n_START_SECTION_\nBiologija\n_START_PARAGRAPH_\nGyvena pla\xc4\x8diose lygumose, kult\xc5\xabriniuose laukuose, step\xc4\x97se. Pakankamai tylus pauk\xc5\xa1tis, nors patin\xc5\xb3 ir pateli\xc5\xb3 balsai \xc5\xa1iek tiek skiriasi. Monogamai. Peri ne lizduose, o ma\xc5\xbedaug giliose duobut\xc4\x97se. Kiau\xc5\xa1iniai sveria apie 130 gram\xc5\xb3. Per\xc4\x97jimo laikas \xe2\x80\x93 ma\xc5\xbedaug 25 dienos. 6\xe2\x80\x937 savai\xc4\x8di\xc5\xb3 jaunikliai jau skraido._NEWLINE_Didieji einiai pavasar\xc4\xaf ir ruden\xc4\xaf minta augalais, vasar\xc4\x85 \xe2\x80\x93 gyv\xc5\xabnais. Jaunikliai lesa bestuburius, skruzd\xc4\x97les.\n_START_SECTION_\nPaplitimas\n_START_PARAGRAPH_\nDid\xc5\xbei\xc5\xb3j\xc5\xb3 eini\xc5\xb3 aptinkama nuo Pir\xc4\x97n\xc5\xb3 pusiasalio iki Primor\xc4\x97s. Didel\xc4\x97s populiacijos atskiruose \xc5\xbeidiniuose: Piet\xc5\xb3, Ryt\xc5\xb3 ir Vidurio Europoje, Kazachstane, Vidurin\xc4\x97je Azijoje, Mongolijoje. Apskritai \xe2\x80\x93 nykstantis pauk\xc5\xa1tis._NEWLINE_XIX a. pabaigoje gyveno Piet\xc5\xb3 Lietuvoje.'